Дирекция “Структурни фондове и международни образователни програми” на Министерство на образованието и науката е създадена през 2006 година. През 2009 г. поема функциите на Главна дирекция “Структурни фондове и международни образователни програми“.

Нашата мисия е активно участие в усвояване на средствата от структурните фондове на Европейския съюз за целите на образованието и науката и реализирането на нова оперативна програма „Наука и образование за интелигентен растеж“ (ОП НОИР) за програмния период 2014-2020 г. Главна дирекция “Структурни фондове и международни образователни програми“ е определена за Управляващ орган на ОП НОИР.

Министерство на образованието и науката изпълнява функциите на Междинно звено по Оперативна програма “Развитие на човешките ресурси” (ОП РЧР) чрез Главна дирекция „Структурни фондове и международни образователни програми”. Управлението на Оперативната програма се извършва от Управляващ орган – Министерство на труда и социалната политика и три междинни звена, които пряко отговарят за изпълнението на отделни приоритети по ОП РЧР

Главна дирекция “Структурни фондове и международни образователни програми” управлява приоритетни оси 3 „Подобряване качеството на образованието и обучението в съответствие с потребностите на пазара на труда за изграждане на икономика, основана на знанието” и 4 „Подобряване на достъпа до образование и обучение” от ОП РЧР.

Главна дирекция “Структурни фондове и международни образователни програми” също така изпълнява функциите на изпълнителна агенция по Финансовия механизъм на Европейското икономическо пространство.

Дирекцията има изградени териториални звена на територията на Република България.